הפארקים הלאומיים של ארצות הברית
פארקים לאומיים

| שם | תמונה | מיקום | התאריך שבו הוקם הפארק | שטח בקמ"ר (2017) | מספר מבקרים (2017) | תיאור BR - שמורה ביוספירית WHS - אתר מורשת עולמית |
| --- | --- | --- | --- | --- | --- | --- |
| אקדיה |  | מיין 44°21′N 68°13′W﻿ / ﻿44.35°N 68.21°W﻿ / 44.35; -68.21﻿ (Acadia) | 26 בפברואר 1919 | 198.6 | 3,509,271 | הפארק משתרע על מרבית אי הר המדבר ואיים אחרים הסמוכים לחוף, ובו ההר הגבוה ביותר בחוף האוקיינוס השקט של ארצות הברית, פסגות גרניט, חוף האוקיינוס, יערות ואגמים. בפארק יש בתי גידול של מים מתוקים, שפך נהר, יער ואזור הכרית. |
| סמואה האמריקנית |  | סמואה האמריקנית 14°15′S 170°41′W﻿ / ﻿14.25°S 170.68°W﻿ / -14.25; -170.68﻿ (National Park of American Samoa) | 31 באוקטובר 1988 | 33.4 | 69,468 | הפארק הלאומי הדרומי ביותר המשתרע על שלושה מאיי סמואה ומגן על שוניות אלמוגים, יערות גשם, הרים ממוצא געשי וחופים לבנים. האזור הוא משכן לשועל-מעופף סמואי (Pteropus samoensis), סולה לבנת-בטן, צבי ים ו-900 מינים של דגים. |
| ארצ'ס |  | יוטה 38°41′N 109°34′W﻿ / ﻿38.68°N 109.57°W﻿ / 38.68; -109.57﻿ (Arches) | 12 בנובמבר 1971 | 310.3 | 1,539,028 | באתר יש יותר מ-2,000 קשתות טבעיות מאבן חול, כשבין הקשתות הפופולריות ביותר בפארק הן קשת דליקט (Delicate Arch), קשת לנדסקייפ (Landscape Arch) וקשת דאבל (Double Arch). מיליוני שנות סחיפה יצרו מבנים אלו השוכנים באקלים מדברי שבו לאדמה הצחיחה יש קרום קרקע ביולוגי מקיים חיים וגבים המשמשים כאגנים אוגרי מים טבעיים. צורות גאולוגיות נוספות כוללות צריחי אבן, סנפירי אבן וסלעים תלויים. |
| בדלנדס |  | דקוטה הדרומית 43°45′N 102°30′W﻿ / ﻿43.75°N 102.50°W﻿ / 43.75; -102.50﻿ (Badlands) | 10 בנובמבר 1978 | 982.4 | 1,054,325 | בדלנדס (Badlands) או בעברית בתרונות הם אוסף של הרי כפתור, צריחים ומגדלים טבעיים וערבת עשב מעורב (Mixed grass prairie). הבתרונות של הנהר וייט (White River) מכילים את המכלול הגדול ביותר הידוע של מאובני יונקים מהאאוקן והאוליגוקן. בעלי החיים הנפוצים בפארק כוללים ביזון, כבש גדול-קרניים, חמוס שחור-רגל ונובחניות. |
| ביג בנד # |  | טקסס 29°15′N 103°15′W﻿ / ﻿29.25°N 103.25°W﻿ / 29.25; -103.25﻿ (Big Bend) | 12 ביוני 1944 | 3,242.2 | 440,276 | קרוי על שם העיקול החד הגדול בתוואי הנהר ריו גראנדה לאורך גבול ארצות הברית–מקסיקו. פארק זה מקיף אזור גדול ומרוחק של מדבר צ'יוואווה. האטרקציות העיקרית בפארק הן מחנאות בשטח בהרי צ'יסוס (Chisos Mountains) הצחיחים ובקניונים לאורך הנהר. בתחומי הפארק קיים מגוון נרחב של מאובנים מהקרטיקון ומהשלישון וחפצי תרבות של ילידים.‏ (BR)‏ |
| ביסקיין |  | פלורידה 25°39′N 80°05′W﻿ / ﻿25.65°N 80.08°W﻿ / 25.65; -80.08﻿ (Biscayne) | 28 ביוני 1980 | 700 | 446,961 | בפארק זה, השוכן במפרץ ביסקיין בקצה הצפוני של הפלורידה קיז, יש ארבעה בתי גידול ימיים הקשורים זה בזה: יער מנגרובים, המפרץ, האיים, ושוניות האלמוגים. בין בעלי החיים בסיכון תחש נהרות קריבי, תנין אמריקני, כמה מינים של צבי ים ובז נודד. |
| הקניון השחור של הגניסון |  | קולורדו 38°34′N 107°43′W﻿ / ﻿38.57°N 107.72°W﻿ / 38.57; -107.72﻿ (Black Canyon of the Gunnison) | 21 באוקטובר 1999 | 124.6 | 307,143 | פארק זה מגן על רבע מהנהר גניסון, שחצב קניון שקירותיו תלולים מסלע כהה מהפרקמבריון. הקניון כולל כמה מהצוקים התלולים והעתיקים ביותר באמריקה הצפונית, והוא אתר פופולרי לרפטינג בנהר וטיפוס מצוקים. קירות הקניון העמוק והצר עשוים סלעי גנייס וצפחה שנראים שחורים כשהם בצל. |
| ברייס קניון |  | יוטה 37°34′N 112°11′W﻿ / ﻿37.57°N 112.18°W﻿ / 37.57; -112.18﻿ (Bryce Canyon) | 25 בפברואר 1928 | 145 | 2,571,684 | קניון ברייס הוא אמפיתיאטרון גאולוגי על רמת פאונסאגנט (Paunsaugunt Plateau) ובו מאות עמודונים (באנגלית הודוס (hoodoos)) מאבן חול שנוצרו כתוצאה מסחיפה. האזור יושב בתחילה על ידי ילידים ואחר-כך על ידי חלוצים מורמונים. |
| קניונלנדס |  | יוטה 38°12′N 109°56′W﻿ / ﻿38.2°N 109.93°W﻿ / 38.2; -109.93﻿ (Canyonlands) | 12 בספטמבר 1964 | 1,366.2 | 742,271 | נוף הפארק הוא מבוך של קניונים, הרי כפתור והרי שולחן בשל פעילות הנהרות קולורדו, גרין ויובליהם, שחילקו את הפארק לשלושה חלקים. הפארק כולל צריחי אבן וקשתות, כמו גם שרידים מאנשי הפואבלו הקדומים. |
| קפיטול ריף |  | יוטה 38°12′N 111°10′W﻿ / ﻿38.20°N 111.17°W﻿ / 38.20; -111.17﻿ (Capitol Reef) | 18 בדצמבר 1971 | 979 | 1,150,165 | המתלול בן 160 הקילומטרים הקרוי קמט ווטרפוקט (Waterpocket Fold - מילולית "קמט הגבים") – הוא מונוקלינה המציגה את השכבות הגאולוגיות המגוונות של כדור הארץ. מאפיינים טבעיים נוספים כוללים מונוליתים, הרי כפתור, קניונים ושורת צוקים מאבן חול נאוואחו לבנה שבה תצורות של כיפה – המזכירות את הכיפות הלבנות שעל גג בנייני ממשל (קפיטול). |
| מערות קרלסבד * |  | ניו מקסיקו 32°10′N 104°26′W﻿ / ﻿32.17°N 104.44°W﻿ / 32.17; -104.44﻿ (Carlsbad Caverns) | 14 במאי 1930 | 189.3 | 520,026 | במערות קרלסבד יש 117 מערות, כשהארוכה שבהן היא באורך של 190 קילומטרים. אורכו של האולם המכונה "החדר הגדול" (The Big Room) הוא כמעט 1,200 מטרים, והמערות הן משכן ללמעלה מ-400,000 עטלפים מהמין אשף מקסיקני ו-16 מיני עטלפים אחרים. מעל לקרקע משתרע מדבר צ'יוואווה ומעיינות רטלסנייק (Rattlesnake Springs).‏ (WHS) |
| איי התעלה # |  | קליפורניה 34°01′N 119°25′W﻿ / ﻿34.01°N 119.42°W﻿ / 34.01; -119.42﻿ (Channel Islands) | 5 במרץ 1980 | 1,009.9 | 383,687 | חמישה משמונת איי התעלה של קליפורניה מוגנים כחלק מהפארק, ומחצית משטח הפארק שוכנת מתחת למים. באיים יש מערכת אקולוגית ים-תיכונית ייחודית והם יושבו בעבר על ידי הילידים בני הצ'ומאש. האיים הם משכן ללמעלה מ-2,000 מינים של צמחי יבשה ובעלי חיים, ו-145 ייחודים להם, כולל שועל איים אפור. שירותי מעבורות מציעים תחבורה לאיים מהיבשת.‏ (BR)‏ |
| קונגארי # |  | קרוליינה הדרומית 33°47′N 80°47′W﻿ / ﻿33.78°N 80.78°W﻿ / 33.78; -80.78﻿ (Congaree) | 10 בנובמבר 2003 | 107.4 | 159,595 | פארק זה, השוכן על הנהר קונגארי, הוא החלקה הגדולה ביותר של יער ראשוני הגדל במישור הצפה שנשאר באמריקה הצפונית. כמה מהעצים הם הגבוהים ביותר במזרח ארצות הברית. שביל קורות מוגבה הקרוי בוארדווק לופ (Boardwalk Loop) מוביל את המבקרים דרך הביצה.‏ (BR)‏ |
| קרייטר לייק |  | אורגון 42°56′N 122°06′W﻿ / ﻿42.94°N 122.1°W﻿ / 42.94; -122.1﻿ (Crater Lake) | 22 במאי 1902 | 741.5 | 711,749 | אגם קרייטר לייק שוכן בתוך הקלדרה של הר מזאמה, הר געש קדום שהתמוטט לפני 7,700 שנים. האגם הוא העמוק ביותר בארצות הברית ונודע בשל צלילות מימיו וצבעם הכחול העז. האיים ויזארד (Wizard Island) ופנטום שיפ (Phantom Ship) הם תצורות געשיות שנוצרו מאוחר יותר בתוך הקלדרה. נהרות אינם נשפכים לאגם או זורמים ממנו, ועל ההתאיידות והחלחול מפצים משקעים בצורת גשמים ושלגים בקצב שבו מתחלפים מימיו של האגם לחלוטין כל 250 שנים. |
| עמק קויאהוגה |  | אוהיו 41°14′N 81°33′W﻿ / ﻿41.24°N 81.55°W﻿ / 41.24; -81.55﻿ (Cuyahoga Valley) | 11 באוקטובר 2000 | 131.8 | 2,226,879 | הפארק משתרע לאורך 35 קילומטרים של נפתולי הנהר קויאהוגה, בין הערים קליבלנד ואקרון ויש בו מפלי מים, גבעות שבילי הליכה ותערוכות על חיי החקלאות האירופאית המוקדמים. "שביל נתיב הגרירה של תעלת אוהיו ואירי" עוקב אחרי המסלול הקדום של תעלת אוהיו ואירי (Ohio and Erie Canal) שבו פרדות גררו את הספינות בתעלה. בפארק יש מספר רב של בתים היסטוריים, גשרים ומבנים. והוא אף מציע נסיעה ברכבת נופית. |
| עמק המוות # |  | קליפורניה, נבדה 36°14′N 116°49′W﻿ / ﻿36.24°N 116.82°W﻿ / 36.24; -116.82﻿ (Death Valley) | 31 באוקטובר 1994 | 13,650.3 | 1,294,827 | עמק המוות הוא המקום החם ביותר, הנמוך ביותר והצחיח ביותר בארצות הברית, שבו טמפרטורות השיא עלו על 54°C. הפארק מגן על אגן בדווטר (Badwater Basin) ומישורי המלח הנרחבים שלו השוכנים במקום הנמוך ביותר באמריקה הצפונית, 86- מטרים מתחת לגובה פני הים. הפארק מגן גם על קניונים, בתרונות, דיונות חול, רכסי הרים, מכרות היסטוריים, מעיינות, ויותר מ-100 מינים של צמחים הגדלים בגראבן גאולוגי זה.‏ (BR) |
| דנאלי # |  | אלסקה 63°20′N 150°30′W﻿ / ﻿63.33°N 150.50°W﻿ / 63.33; -150.50﻿ (Denali) | 26 בפברואר 1917 | 19,185.8 | 642,809 | מרכז הפארק הוא הר דנאלי, ההר הגבוה ביותר באמריקה הצפונית, ויש אליו כביש גישה אחד בלבד המוביל לאגם וונדר (Wonder Lake). הר דנאלי ופסגות אחרות ברכס אלסקה מכוסים בקרחונים גדולים וביערות הטאיגה. בעלי החיים כוללים דוב גריזלי, כבש דאל, אייל הצפון ותת-המין של זאב אפור המכונה "זאב צפון-מערבי".‏ (BR)‏ |
| דריי טורטוגס # |  | פלורידה 24°38′N 82°52′W﻿ / ﻿24.63°N 82.87°W﻿ / 24.63; -82.87﻿ (Dry Tortugas) | 26 באוקטובר 1992 | 261.8 | 54,281 | הפארק משמר את פורט ג'פרסון ואת שבעת האיים של דריי טורטוגס, האיים המערביים ביותר והמבודדים ביותר מבין איי פלורידה קיז. לב הפארק הוא פורט ג'פרסון, מבצר חוף מאסיבי לא גמור מתקופת מלחמת האזרחים האמריקנית. פורט ג'פרסון הוא מבנה הלבנים הגדול ביותר בחצי הכדור המערבי. הפארק ידוע בשל שפע בעלי החיים הימיים, אזורי קינון של עופות טרופיים, שוניות אלמוגים צבעוניות והאגדות על ספינות טרופות ואוצרות תת-מימיים, ונגיש רק באמצעות ספינות או מטוסים.‏ (BR)‏ |
| אוורגליידס  |  | פלורידה 25°19′N 80°56′W﻿ / ﻿25.32°N 80.93°W﻿ / 25.32; -80.93﻿ (Everglades) | 30 במאי 1934 | 6,106.4 | 1,018,557 | האוורגליידס הם אזור טבע בראשיתי טרופי הגדול ביותר בארצות הברית. מערכת אקולוגית זו של ביצות, מנגרובים ויער גשם טרופי וסביבה ימית של שפכי נהרות היא משכן ל-36 מינים של בעלי חיים מוגנים, כולל פומת פלורידה, תנין אמריקני ותחש נהרות קריבי.‏ (WHS)‏ (BR) |
| שערי האזור הארקטי |  | אלסקה 67°47′N 153°18′W﻿ / ﻿67.78°N 153.30°W﻿ / 67.78; -153.30﻿ (Gates of the Arctic) | 2 בדצמבר 1980 | 30,448.1 | 11,177 | הפארק הצפוני ביותר בארצות הברית מגן על שטח נרחב של אזור טבע בראשיתי ברכס ברוקס באלסקה ואין בו מתקנים של שירות הפארקים. הגישה לפארק היא בדרך האוויר, ובשל כך ובשל ריחוקו הוא הפארק עם מספר המבקרים הקטן ביותר. האזור היה משכן לילידי אלסקה שהסתמכו לקיומם על האדמה ועל אייל הצפון במשך 11,000 שנים. |
| קשת השער |  | מיזורי 38°38′N 90°11′W﻿ / ﻿38.63°N 90.19°W﻿ / 38.63; -90.19﻿ (Gateway Arch) | 22 בפברואר 2018 | 0.368 | 1,398,188 | קשת השער היא המבנה הגבוה ביותר במדינת מיזורי. גובהה של הקשת 192 מטרים, והמרחק בין שתי רגלי הקשת בבסיס גם הוא 192 מטרים. היא נבנתה במטרה להנציח את משלחת לואיס וקלארק שהחלה ביוזמת תומאס ג'פרסון וההתרחבות מערבה של ארצות הברית בהמשך. בית המשפט הישן של סנט לואיס השוכן מערבית לקשת, גם הוא חלק מהפארק והיה המקום בו נערך לראשונה משפטו של דרד סקוט בנושא העבדות. מוזיאון, השוכן במרכז המבקרים התת-קרקעי שמתחת לקשת מתמקד בנושא בניית הקשת וההתרחבות של ארצות הברית מערבה. |
| גליישר  |  | מונטנה 48°48′N 114°00′W﻿ / ﻿48.80°N 114.00°W﻿ / 48.80; -114.00﻿ (Glacier) | 11 במאי 1910 | 4,100 | 3,305,512 | המחצית של ארצות הברית בפארק השלום הבינלאומי ווטרטון-גליישר, הפארק כולל 26 קרחונים ו-130 אגמים בעלי שם המוקפים על ידי פסגות הרי הרוקי. באתר יש בתי מלון היסטוריים וכביש הידוע בשם דרך ההולכים אל השמש באזור זה של הקרחונים המתמוססים במהירות. ההרים במקום נוצרו על יד העתק דחיקה, חושפים מאובנים מהפלאוזואיקון כולל טרילוביטים, רכיכות, שרכי ענק ודינוזאורים.‏ (WHS)‏‏ (BR)‏ |
| גליישר ביי  |  | אלסקה 58°30′N 137°00′W﻿ / ﻿58.50°N 137.00°W﻿ / 58.50; -137.00﻿ (Glacier Bay) | 2 בדצמבר 1980 | 13,044.6 | 547,057 | גליישר ביי כולל קרחונים הזורמים לים, הרים, פיורדים ויער גשם ממוזג, והוא משכן לאוכלוסיות גדולות של דובי גריזלי, צפיר הקורדילרים, לווייתנים, כלבי ים ועייטים. כאשר ג'ורג' ונקובר גילה את המפרץ ב-1794 הוא היה מכוסה לחלוטין בקרח, אבל מאז הקרחונים נסוגו יותר מ-100 קילומטרים.‏ (WHS)‏‏ (BR) |
| גרנד קניון * |  | אריזונה 36°04′N 112°08′W﻿ / ﻿36.06°N 112.14°W﻿ / 36.06; -112.14﻿ (Grand Canyon) | 26 בפברואר 1919 | 4,862.9 | 6,254,238 | אורכו של הגרנד קניון שנחצב על ידי הנהר קולורדו הוא 446 קילומטרים, עומקו עד 1.8 קילומטרים ורוחבו עד 29 קילומטרים. מיליוני שנים של סחיפה חשפו את השכבות הרבגוניות של רמת קולורדו בהרי שולחן וקירות הקניון, הנשקפים הן מהגדה הדרומית והן והגדה הצפונית, או ממספר שבילים היורדים לתוך הקניון. הפארק משתרע על חלקו המרכזי של הגרנד קניון.‏ (WHS)‏ |
| גרנד טיטון # |  | ויומינג 43°44′N 110°48′W﻿ / ﻿43.73°N 110.80°W﻿ / 43.73; -110.80﻿ (Grand Teton) | 26 בפברואר 1929 | 1,254.7 | 3,317,000 | גרנד טיטון הוא ההר הגבוה ביותר ברכס טיטון. המאפיינים הבולטים הם עמק ג'קסון הול ההיסטורי והאגמים המשקפים את פסגות ההרים המשוננות המתנשאות בחטף מהעמק המכוסה מרווה. |
| האגן הגדול |  | נבדה 38°59′N 114°18′W﻿ / ﻿38.98°N 114.30°W﻿ / 38.98; -114.30﻿ (Great Basin) | 27 באוקטובר 1986 | 312.3 | 168,028 | הפארק ידוע בשל חורשות של עצי אורן האצטרובל הזיפני (Pinus longaeva), האורגניזם החי העתיק ביותר שאיננו משתכפל, בשל מערות ליהמן (Lehman Caves) שבבסיס פסגת ויילר ובשל קרחון פסגת וילר (Wheeler Peak Glacier). שמי הפארק הם בין החשוכים ביותר בארצות הברית בשל מיקומו המבודד. בעלי החיים בפארק כוללים את מין העטלף Corynorhinus townsendii, אנטילוקפרה אמריקנית וטרוטת קלארק יוטה (Oncorhynchus clarkii utah). |
| הדיונות הגדולות |  | קולורדו 37°44′N 105°31′W﻿ / ﻿37.73°N 105.51°W﻿ / 37.73; -105.51﻿ (Great Sand Dunes) | 13 בספטמבר 2004 | 434.4 | 486,935 | דיונות החול הגדולות ביותר באמריקה הצפונית עד לגובה של 230 מטרים, נוצרו ממשקעים של הריו גראנדה הקדום בעמק סן לואיס. הדיונות גובלות בערבות עשב, ערבות שיחים וביצות, יש בפארק גם אגמים אלפיניים, שש פסגות מעל 3,940 מטרים (13,000 רגל), ויערות ראשוניים. |
| גרייט סמוקי מאונטיינז  |  | טנסי, קרוליינה הצפונית 35°41′N 83°32′W﻿ / ﻿35.68°N 83.53°W﻿ / 35.68; -83.53﻿ (Great Smoky Mountains) | 15 ביוני 1934 | 2,114.2 | 11,338,893 | הרי גרייט סמוקי, חלק מהרי האפלצ'ים, משתרעים על תחום נרחב של גבהים, ולכן הם משכן למעל ל-400 מיני חולייתנים, 100 מיני עצים ו-5,000 מיני צמחים. הליכה בשבילים היא האטרקציה העיקרית בפארק שבו למעלה מ-1,300 קילומטרים של שבילים, כולל 110 קילומטרים משביל האפלצ'ים. פעילויות אחרות כוללות, דיג, רכיבה על סוסים, וסיור בקרוב ל-80 מבנים היסטוריים.‏ (WHS)‏ (BR)‏ |
| הרי גוואדלופה |  | טקסס 31°55′N 104°52′W﻿ / ﻿31.92°N 104.87°W﻿ / 31.92; -104.87﻿ (Guadalupe Mountains) | 15 באוקטובר 1966 | 349.5 | 225,257 | הפארק כולל את החלק הדרומי של הרי גוואדלופה שבתחומי מדינת טקסס, ובהם פסגת גוואדלופה, הנקודה הגבוהה ביותר בטקסס, ואת האגן הצחיח שמערבית להם. בין האתרים: קניון מקקיטריק שבו צומחים עצי האדר מהמין Acer grandidentatum ושונית אלמוגים מאובנת מתור הפרם. |
| הליאקלה # |  | הוואי 20°43′N 156°10′W﻿ / ﻿20.72°N 156.17°W﻿ / 20.72; -156.17﻿ (Haleakalā) | 1 באוגוסט 1916 | 134.6 | 1,112,390 | הפארק כולל את הר הגעש הליאקלה באי מאווי שבו לוע גדול מאוד ובתוכו חרוטי אפר גדולים, את "חורשת הוסמר" (Hosmer's Grove) - יער של עצים מיובאים, ואת אזור החוף המכונה קיפאהולו (Kipahulu), שבו בריכות של מים מתוקים ובהם דגים. בעל חיים ייחודי בפארק הוא ברנטה הוואית, מין העוף אנדמי. הפארק מגן על המספר הגדול ביותר של מינים בסיכון בתוך פארק לאומי בארצות הברית.‏ |
| הרי הגעש של הוואי  |  | הוואי 19°23′N 155°12′W﻿ / ﻿19.38°N 155.20°W﻿ / 19.38; -155.20﻿ (Hawaiʻi Volcanoes) | 1 באוגוסט 1916 | 1,308.9 | 2,016,702 | פארק זה על האי הוואי מגן על הרי הגעש קילוואה ומאונה לואה, שהם בין הרי הגעש הפעילים ביותר בעולם. הפארק כולל מערכות אקולוגיות מגוונות, החל מיערות טרופיים בגובה פני הים לשכבות לבה צחיחות בגובה מעל 4,000 מטרים.‏ (WHS)‏‏ (BR) |
| הוט ספרינגס |  | ארקנסו 34°31′N 93°03′W﻿ / ﻿34.51°N 93.05°W﻿ / 34.51; -93.05﻿ (Hot Springs) | 4 במרץ 1921 | 22.5 | 1,561,616 | הוט ספרינגס הוקם כשמורה פדרלית על ידי הקונגרס ב-20 באפריל 1832, האתר הישן ביותר המנוהל על ידי שירות הפארקים הלאומיים. הקונגרס שינה את הגדרת הוט ספרינגס לפארק לאומי ב-4 במרץ 1921. מעיינות חמים נובעים מהמדרון המערבי של הר הוט ספרינגס, חלק מרכס הרי ואשיטה (Ouachita Mountains), ומספקים מים לבתי מרחץ היסטוריים המשמרים דוגמאות לאדריכלות של המאה ה-19 ב"שורת בתי המרחץ" (Bathhouse Row). הוט ספרינגס הוא הפארק הלאומי הראשון הממוקם בתוך עיר והיה הפארק הלאומי הקטן ביותר עד הקמת הפארק הלאומי קשת השער ב-2018. |
| אינדיאנה דיונס |  | אינדיאנה 41°39′12″N 87°03′09″W﻿ / ﻿41.6533°N 87.0524°W﻿ / 41.6533; -87.0524﻿ (Indiana Dunes) | 15 בפברואר 2019 | 62.1 | 2,134,285 | בעבר הוכרז כחוף אגם לאומי, חלקים הקטע בן ה-32 קילומטרים של החוף הדרומי של ימת מישיגן כוללים חופים חוליים ודיונות גבוהות. הפארק כולל ערבות דשא, ביצות כבול, וביצות בהן למעלה מ-2,000 מינים. |
| הפארק הלאומי אייל רויאל # |  | מישיגן 48°06′N 88°33′W﻿ / ﻿48.10°N 88.55°W﻿ / 48.10; -88.55﻿ (Isle Royale) | 3 באפריל 1940 | 2,314 | 28,196 | אייל רויאל, האי הגדול ביותר בימת סופיריור, הוא מקום מבודד ופראי. יחד עם הספינות הטרופות הרבות, נתיבי המים ושבילי ההליכה, הפארק כולל מעל ל-400 איים קטנים יותר בתחומי 7.2 קילומטרים מחופי האי. יש רק 20 מינים של יונקים על האי כולו, אם כי היחסים בין זאבים לאיילים קוראים ייחודיים במיוחד.‏ (BR)‏ |
| עץ יהושע # |  | קליפורניה 33°47′N 115°54′W﻿ / ﻿33.79°N 115.90°W﻿ / 33.79; -115.90﻿ (Joshua Tree) | 31 באוקטובר 1994 | 3,200 | 2,853,619 | משתרע על אזורים גדולים של מדבר קולורדו ומדבר מוהאבי ורכס הרי ליטל סן ברנרדינו (Little San Bernardino Mountains), נוף מדברי זה מאוכלס על ידי חורשות נרחבות של עץ יהושע. שינויים גדולים בגובה חושפים סביבות מנוגדות שונות כולל דיונות חול לבנות, אגמים יבשים, הרי טרשים ומקבצים דמויי מבוך של מונוליתים של מונזוגרניט.‏ (BR)‏ |
| קטמיי |  | אלסקה 58°30′N 155°00′W﻿ / ﻿58.50°N 155.00°W﻿ / 58.50; -155.00﻿ (Katmai) | 2 בדצמבר 1980 | 14,870.3 | 37,818 | פארק זה בחצי האי אלסקה מגן על עמק עשרת אלפי תימרות העשן (Valley of Ten Thousand Smokes), שכבת אפר געשי עבה שנוצרה ב-1912 מהתפרצות הרי הגעש נובארופטה והר קטמיי. מעל ל-2,000 דובי גריזלי מגיעים לאזור מדי שנה על מנת ללכוד דגי אלתית בדרכם לאתרי הרבייה. בעלי חיים נוספים כוללים את אייל הצפון, זאב אפור, אייל קורא וגרגרן. |
| הפיורדים של קינאי |  | אלסקה 59°55′N 149°39′W﻿ / ﻿59.92°N 149.65°W﻿ / 59.92; -149.65﻿ (Kenai Fjords) | 2 בדצמבר 1980 | 2,710 | 303,598 | פארק זה, בסמוך לעיירה סיוארד בחצי האי קינאי מגן על שדה הקרח הרדינג ועל לפחות 38 קרחונים והפיורדים שנוצרו מהם. האזור היחיד הנגיש באמצעות כביש הוא קרחון אקזיט. אל הקרחונים האחרים אפשר להגיע או לצפות מסיורים בספינות היוצאות מסיוארד. |
| קינגס קניון # |  | קליפורניה 36°48′N 118°33′W﻿ / ﻿36.80°N 118.55°W﻿ / 36.80; -118.55﻿ (Kings Canyon) | 4 במרץ 1940 | 1,870 | 692,932 | פארק זה הוא משכן לכמה חורשות עצי סקוויה ענקית ובהם גנרל גרנט, העץ השני בגודלו בעולם. בפארק זורם גם הנהר קינגס, שחצב קנין גרניט דרמטי שעל שמו קרוי הפארק, והנהר סן חואקין, כמו גם מערת בוידן.‏ (BR)‏ |
| עמק קובוק |  | אלסקה 67°33′N 159°17′W﻿ / ﻿67.55°N 159.28°W﻿ / 67.55; -159.28﻿ (Kobuk Valley) | 2 בדצמבר 1980 | 7,085 | 15,500 | עמק קובוק מגן על כ-100 קילומטרים של הנהר קובוק ושלושה אזורים של דיונות חול. דיונות החול הגדולות של קובוק, דיונות החול הקטנות של קובוק והדיונות של נהר האנט נוצרו מפעילות קרחונים ומגיעות לגובה של 30 מטרים, והן דיונות החול הגדולות ביותר באזור הארקטי. פעמיים בשנה עוברים כמיליון איילי צפון דרך הדיונות וחוצים את הנהר, שבו הצוקים חושפים מאובנים שנשמרו היטב מעידן הקרח. |
| ימת קלארק |  | אלסקה 60°58′N 153°25′W﻿ / ﻿60.97°N 153.42°W﻿ / 60.97; -153.42﻿ (Lake Clark) | 2 בדצמבר 1980 | 10,602 | 22,755 | באזור סביב ימת קלארק יש ארבעה הרי געש פעילים, כולל הר רדאוט (Mount Redoubt), כמו גם שפע נהרות, קרחונים ומפלי מים. יערות גשם ממוזגים, רמת טונדרה ושלושה רכסי הרים משלימים את הנוף. |
| לאסן |  | קליפורניה 40°29′N 121°31′W﻿ / ﻿40.49°N 121.51°W﻿ / 40.49; -121.51﻿ (Lassen Volcanic) | 9 באוגוסט 1916 | 431.4 | 507,256 | הפארק הלאומי הגעשי לאסן הוא בין המקומות הבודדים בעולם שבו ניתן למצוא את כל ארבעת הסוגים של הרי הגעש (כיפת לבה, חרוט מגן, חרוט אפר והר געש שכבתי). אף שפסגת לאסן התפרצה לאחרונה ב-1915 מרבית שטח הפארק פעיל געשית. מאפיינים הידרותרמיים, כולל פומורולות, בריכות מים רותחים ובריכות בוץ מבעבע מתחממים מהסלע המותך שמתחת לפסגה. |
| מערת מאמות'  |  | קנטקי 37°11′N 86°06′W﻿ / ﻿37.18°N 86.10°W﻿ / 37.18; -86.10﻿ (Mammoth Cave) | 1 ביולי 1941 | 218.6 | 587,853 | עם יותר מ-600 קילומטרים מערות שנחקרו, מערת מאמות' היא מערכת המערות הגדולה ביותר בעולם. בעלי חיים החיים בה כוללים שמונה מינים של עטלפים, מין של סרטן עיוור (Palaemonias ganteri), מין של דג עיוור (Amblyopsis spelaea) וסלמנדרות. על פני הקרקע, מציע הפארק שיט בנהר גרין, מעל ל-100 קילומטרים של שבילי הליכה, ושפע בולענים ומעיינות.‏ (WHS)‏ (BR)‏ |
| הפארק הלאומי מסה ורדה * |  | קולורדו 37°11′N 108°29′W﻿ / ﻿37.18°N 108.49°W﻿ / 37.18; -108.49﻿ (Mesa Verde) | 29 ביוני 1906 | 212.4 | 613,788 | באזור זה יש מעל ל-4,000 אתרים ארכאולוגיים של אנשי הפואבלו הקדומים, שחיו פה ובמקומות אחרים באזור ארבע הפינות במשך לפחות 700 שנים. מגורים בצוקים שנבנו במאות ה-12 וה-13 כוללים את ארמון הצוק (Cliff Palace), ובו 150 חדרים ו-23 מבני קיווה, ובית המרפסת (Balcony House), ובו מעברים ומנהרות רבים.‏ (WHS)‏ |
| הר ריינייר |  | וושינגטון 46°51′N 121°45′W﻿ / ﻿46.85°N 121.75°W﻿ / 46.85; -121.75﻿ (Mount Rainier) | 2 במרץ 1899 | 956.6 | 1,415,867 | הר ריינייר הוא הר געש שכבתי פעיל, הפסגה הבולטת ביותר ברכס קסקייד והוא מכוסה על ידי 26 קרחונים שקיבלו שמות כולל קרחון קרבון וקרחון אמונס, הקרחון הגדול ביותר בתחומי ארצות הברית מחוץ לאלסקה. ההר הוא אתר טיפוס הרים פופולרי, ויותר ממחצית הפארק מכוסה ביערות וכרי דשא אלפיניים ותת-אלפיניים הפורחים באביב. אתר פרדייז על המדרון הדרומי הוא המקום המושלג ביותר על פני כדור הארץ היכן שנערכות מדידות באופן קבוע. מרכז המבקרים לונגמיר הוא אחד מנקודות ההתחלה של שביל סובב הר ריינייר (Wonderland Trail). |
| קניון ניו ריבר |  | וירג'יניה המערבית 38°04′N 81°05′W﻿ / ﻿38.07°N 81.08°W﻿ / 38.07; -81.08﻿ (New River Gorge) | 27 בדצמבר 2020 | 28.4 | – | קניון ניו ריבר הוא ערוץ הנהר העמוק ביותר שממזרח לנהר המיסיסיפי. הפארק הוא בעיקר אזור הערוץ התחתון סביב גשר קניון ניו ריבר, הכולל כמה מהקטעים הטובים במדינה לרפטינג במים לבנים. קטעים קטנים יותר שאינם רציפים כוללים את עיירת הרפאים תורמונד, נוף גרנדוויו המרהיב, ומפלי סנדסטון. האזור האחר בן 263 קילומטרים רבועים של אזור הנהר המוגדר כנהר לאומי הוא כיום שמורה לאומית, ומשתרע על פני קטע בן 85 קילומטרים של הנהר ניו ריבר. |
| צפון רכס קסקייד |  | וושינגטון 48°42′N 121°12′W﻿ / ﻿48.70°N 121.20°W﻿ / 48.70; -121.20﻿ (North Cascades) | 2 באוקטובר 1968 | 2,042.8 | 30,326 | מכלול זה כולל שתי יחידות נפרדות גאוגרפית, כמו גם אזור הנופש הלאומי אגם רוס ואזור הנופש הלאומי אגם צ'לאן. ההרים המשופעים בקרחונים הם דוגמאות מרהיבות של הגאולוגיה של רכס קסקייד. אתרי הליכה וטיפוס פופולריים כוללים את מעבר קסקייד, הר שוקסן, הר טריומף ופסגת אלדורדו. |